Сакавік пакуль яшчэ не цешыць нас па-сапраўднаму веснавым надвор’ем. Але, памятаючы сялянскую мудрасць пра тое, што веснавы дзень год корміць, у ААТ “Таргуны” з правядзеннем работ у полі не марудзяць. Ужо на пачатку мінулага тыдня механізатар Віталь Масіенка (здымак 1), мабыць, “першая ластаўка” ў раёне, на магутным МТЗ-3522 з васьмікорпуснымі плугамі “адкрыў сезон” – шчыраваў на полі каля вёскі Пустаселле, рыхтаваў глебу пад сяўбу.